CELEX: 22020D0301
Language: hr
Date: 2019-12-13 00:00:00
Title: Odluka zajedničkog odbora EGP-a br. 282/2019 od 13. prosinca 2019. o izmjeni Priloga I. (Veterinarska i fitosanitarna pitanja) i Priloga II. (Tehnički propisi, norme, ispitivanje i potvrđivanje) Sporazumu o EGP-u [2020/301]

5.3.2020   
               
               
                  HR
               
               
                  Službeni list Europske unije
               
               
                  L 68/14
               
            
         ODLUKA ZAJEDNIČKOG ODBORA EGP-A
         br. 282/2019
         od 13. prosinca 2019.
         o izmjeni Priloga I. (Veterinarska i fitosanitarna pitanja) i Priloga II. (Tehnički propisi, norme, ispitivanje i potvrđivanje) Sporazumu o EGP-u [2020/301]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Provedbena Uredba Komisije (EU) 2019/1715 оd 30. rujna 2019. o utvrđivanju pravila za funkcioniranje sustava za upravljanje informacijama za službene kontrole i njegovih sistemskih komponenata (Uredba o IMSOC-u) (1) treba se uključiti u Sporazum o EGP-u.
                  
               
                     (2)
                  
                  
                     Provedbenom uredbom (EU) 2019/1715 stavljaju se izvan snage, s učinkom od 14. prosinca 2019., odluke Komisije 92/486/EEZ (2), 2004/292/EZ (3) i 2005/123/EZ (4), Uredba Komisije (EU) br. 16/2011 (5) te provedbene odluke Komisije (EU) 2015/1918 (6) i (EU) 2018/1553 (7) koje su uključene u Sporazum o EGP-u i koje se stoga trebaju isključiti iz njega s učinkom od 14. prosinca 2019.
                  
               
                     (3)
                  
                  
                     Ova se Odluka odnosi na zakonodavstvo koje sadrži odredbe o zdravlju bilja. Zakonodavstvo o zdravlju bilja nije obuhvaćeno područjem primjene Sporazuma o EGP-u, a odredbe o zdravlju bilja stoga se ne primjenjuju na države EFTA-e.
                  
               
                     (4)
                  
                  
                     Ova se Odluka odnosi na zakonodavstvo o živim životinjama koje nisu ribe ni životinje akvakulture. Zakonodavstvo u pogledu navedenih pitanja ne primjenjuje se na Island, kako je utvrđeno u stavku 2. uvodnog dijela poglavlja I. Priloga I. Sporazumu o EGP-u.
                  
               
                     (5)
                  
                  
                     Ova se Odluka odnosi na zakonodavstvo o veterinarskim pitanjima, hrani i hrani za životinje. Zakonodavstvo o veterinarskim pitanjima, hrani i hrani za životinje ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. i u uvodnom dijelu poglavlja XII. Priloga II. Sporazumu o EGP-u. Ova se Odluka stoga ne primjenjuje na Lihtenštajn.
                  
               
                     (6)
                  
                  
                     Provedbenom uredbom (EU) 2019/1715 utvrđuju se pravila za funkcioniranje sustava IMSOC uspostavljenog Uredbom (EU) 2017/625 Europskog parlamenta i Vijeća (8). Kako bi se osigurala homogenost i jedinstvena primjena službenih pravila o kontroli u EGP-u, države EFTA-e i Nadzorno tijelo EFTA-e imaju pristup sustavu IMSOC.
                  
               
                     (7)
                  
                  
                     Priloge I. i II. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Prilog I. Sporazumu o EGP-u mijenja se kako slijedi:
            
                        1.
                     
                     
                        Iza točke 11.bc (Delegirana uredba Komisije (EU) 2019/1666) u poglavlju I. dijelu 1.1. umeće se sljedeća točka:
                        
                                    „11.bd
                                 
                                 
                                    
                                       32019 R 1715: Provedbena Uredba Komisije (EU) 2019/1715 оd 30. rujna 2019. o utvrđivanju pravila za funkcioniranje sustava za upravljanje informacijama za službene kontrole i njegovih sistemskih komponenata (Uredba o IMSOC-u) (SL L 261, 14.10.2019., str. 37.).
                                    Odredbe ove Uredbe za potrebe ovog Sporazuma čitaju se sa sljedećim prilagodbama:
                                    
                                                (a)
                                             
                                             
                                                Nadležna tijela država EFTA-e imaju isti pristup sustavu IMSOC kao nadležna tijela država članica EU-a.
                                             
                                          
                                                (b)
                                             
                                             
                                                Nadzorno tijelo EFTA-e ima pristup sustavu IMSOC.”
                                             
                                          
                              
                  
                        2.
                     
                     
                        Iza točke 31.qc (Delegirana uredba Komisije (EU) 2019/1666) u poglavlju II. umeće se sljedeća točka:
                        
                                    „31.qd
                                 
                                 
                                    
                                       32019 R 1715: Provedbena Uredba Komisije (EU) 2019/1715 оd 30. rujna 2019. o utvrđivanju pravila za funkcioniranje sustava za upravljanje informacijama za službene kontrole i njegovih sistemskih komponenata (Uredba o IMSOC-u) (SL L 261, 14.10.2019., str. 37.).
                                    Odredbe ove Uredbe za potrebe ovog Sporazuma čitaju se sa sljedećim prilagodbama:
                                    
                                                (a)
                                             
                                             
                                                Nadležna tijela država EFTA-e imaju isti pristup sustavu IMSOC kao nadležna tijela država članica EU-a.
                                             
                                          
                                                (b)
                                             
                                             
                                                Nadzorno tijelo EFTA-e ima pristup sustavu IMSOC.”
                                             
                                          
                              
                  
                        3.
                     
                     
                        Tekst točke 11.a (Provedbena odluka Komisije (EU) 2015/1918) u poglavlju I. dijelu 1.1., točke 12. (Odluka Komisije 92/486/EEZ) i 118. (Odluka Komisije 2004/292/EZ) u poglavlju I. dijelu 1.2., točke 54. (Uredba Komisije (EU) br. 16/2011) u poglavlju I. dijelu 6.2., točke 31.ja (Provedbena odluka Komisije (EU) 2015/1918) i točke 47.a (Uredba Komisije (EU) br. 16/2011) poglavlja II. briše se s učinkom od 14. prosinca 2019.
                     
                  
         
            Članak 2.
            Poglavlje XII. Priloga II. Sporazumu o EGP-u mijenja se kako slijedi:
            
                        1.
                     
                     
                        Iza točke 164.c (Delegirana uredba Komisije (EU) 2019/1666) umeće se sljedeća točka:
                        
                                    „164.d
                                 
                                 
                                    
                                       32019 R 1715: Provedbena Uredba Komisije (EU) 2019/1715 оd 30. rujna 2019. o utvrđivanju pravila za funkcioniranje sustava za upravljanje informacijama za službene kontrole i njegovih sistemskih komponenata (Uredba o IMSOC-u) (SL L 261, 14.10.2019., str. 37.).
                                    Odredbe ove Uredbe za potrebe ovog Sporazuma čitaju se sa sljedećim prilagodbama:
                                    
                                                (a)
                                             
                                             
                                                Nadležna tijela država EFTA-e imaju isti pristup sustavu IMSOC kao nadležna tijela država članica EU-a.
                                             
                                          
                                                (b)
                                             
                                             
                                                Nadzorno tijelo EFTA-e ima pristup sustavu IMSOC.”
                                             
                                          
                              
                  
                        2.
                     
                     
                        Tekst točaka 54.zzzia (Provedbena odluka Komisije (EU) 2015/1918) i 54.zzzzzm (Uredba Komisije (EU) br. 16/2011) briše se s učinkom od 14. prosinca 2019.
                     
                  
         
            Članak 3.
            Vjerodostojni su tekstovi Provedbene uredbe (EU) 2019/1715 na islandskom i norveškom jeziku koji se objavljuju u Dodatku o EGP-u Službenom listu Europske unije.
            
         
         
            Članak 4.
            Ova Odluka stupa na snagu 14. prosinca 2019. pod uvjetom da su podnesene sve obavijesti iz članka 103. stavka 1. Sporazuma o EGP-u (*1) ili na dan stupanja na snagu Odluke Zajedničkog odbora EGP-a br. 210/2019 od 27. rujna 2019. (9), koji god je datum kasniji.
         
         
            Članak 5.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 13. prosinca 2019.
            
               
                  Za Zajednički odbor EGP-a
               
               
                  Predsjednik
               
               Gunnar PÁLSSON
            
         
         
            (1)  SL L 261, 14.10.2019., str. 37.
         
            (2)  SL L 291, 7.10.1992., str. 20.
         
            (3)  SL L 94, 31.3.2004., str. 63.
         
            (4)  SL L 39, 11.2.2005., str. 53.
         
            (5)  SL L 6, 11.1.2011., str. 7.
         
            (6)  SL L 280, 24.10.2015., str. 31.
         
            (7)  SL L 260, 17.10.2018., str. 22.
         
            (8)  SL L 95, 7.4.2017., str. 1.
         
            (*1)  Ustavni zahtjevi nisu navedeni.
         
            (9)  Još nije objavljeno u Službenom listu.